CELEX: 32011D0827
Language: lv
Date: 2011-11-30 00:00:00
Title: 2011/827/ES: Padomes Īstenošanas lēmums ( 2011. gada 30. novembris ), ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai

13.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 329/7
            
         PADOMES ĪSTENOŠANAS LĒMUMS
   (2011. gada 30. novembris),
   ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai
   (2011/827/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 407/2010 (2010. gada 11. maijs), ar ko izveido Eiropas finanšu stabilizācijas mehānismu (1), un jo īpaši tās 3. panta 2. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Pamatojoties uz Īrijas lūgumu, Padome tai piešķīra finanšu palīdzību (Īstenošanas lēmums 2011/77/ES (2)), lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaut ekonomikā atjaunot ilgtspējīgu izaugsmi un nodrošināt finansiālo stabilitāti Īrijā, eurozonā un Savienībā.
            
         
               (2)
            
            
               Saskaņā ar Īstenošanas lēmuma 2011/77/ES 3. panta 9. punktu Komisija kopā ar Starptautisko Valūtas fondu un sadarbībā ar Eiropas Centrālo Banku (ECB) veica ceturto pārskatīšanu attiecībā uz Īrijas iestāžu progresu to pasākumu īstenošanā, par kuriem bija vienošanās, kā arī attiecībā uz minēto pasākumu efektivitāti un ekonomisko un sociālo ietekmi.
            
         
               (3)
            
            
               Tā kā ir veikti papildu pasīvu pārvaldības pasākumi un ir gūti ieņēmumi, realizējot ar subordinētā parāda instrumentiem saistītos cenu fiksēšanas līgumus, Bank of Ireland atlikušā vajadzīgā kapitāla prasība ir samazinājusies no EUR 500 miljoniem līdz EUR 350 miljoniem.
            
         
               (4)
            
            
               Īrijas iestādes ir lūgušas uz 2012. gada otrā ceturkšņa beigām pārcelt termiņu tiesību aktu sagatavošanai kredītapvienību nozares regulējuma nostiprināšanai, lai varētu īstenot plašu apspriešanos ar ieinteresētajām personām. Šajā laikā iestādes novērsīs trūkumus visnestabilākajās kredītapvienībās, vienlaikus aizsargājot noguldījumus, lai nodrošinātu finansiālo stabilitāti.
            
         
               (5)
            
            
               Lai īstenotu plašu apspriešanos ar ieinteresētajām personām, Īrijas iestādes ir lūgušas uz 2012. gada pirmā ceturkšņa beigām pārcelt termiņu iecerēto fiskālās atbildības tiesību aktu sagatavošanai, ar kuriem varēs stāties spēkā Stabilitātes un izaugsmes pakta nesenie uzlabojumi.
            
         
               (6)
            
            
               Ņemot vērā šo attīstību un apsvērumus, Īstenošanas lēmums 2011/77/ES būtu jāgroza,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2011/77/ES 3. pantu groza šādi:
   
               1)
            
            
               panta 7. punkta g) apakšpunktu aizstāj ar šādu:
               
                           “g)
                        
                        
                           rekapitalizē pašmāju bankas līdz 2011. gada jūlija beigām (ņemot vērā atbilstošas korekcijas gaidāmajai aktīvu pārdošanai un pasīvu pārvaldības pasākumiem Irish Life & Permanent un Bank of Ireland gadījumā) saskaņā ar 2011. gada piesardzīga likviditātes novērtējuma pārskata (PLAR) un piesardzīga kapitāla novērtējuma pārskata (PCAR) konstatējumiem, ko Īrijas Centrālā banka publiskoja 2011. gada 31. martā. Lai nodrošinātu turpmāku “sloga sadali”, Bank of Ireland rekapitalizācijas noslēguma posmu EUR 0,35 miljardu apmērā pabeidz līdz 2011. gada beigām un visus turpmākus Irish Life & Permanent rekapitalizācijas pasākumus pabeidz pēc apdrošināšanas sektora pārdošanas;”;
                        
                     
         
               2)
            
            
               panta 7. punkta e) un p) apakšpunktu svītro;
            
         
               3)
            
            
               panta 8. punktam pievieno šādus apakšpunktus:
               
                           “d)
                        
                        
                           iesniedz tiesību aktus Oireachtas, lai palīdzētu kredītapvienībām, nostiprinot tiesisko regulējumu, tostarp efektīvākas pārvaldības un uzraudzības prasības;
                        
                     
                           e)
                        
                        
                           pieņem pasākumus, kas nostiprina ticamu budžeta stratēģiju un stiprina budžeta pamatnostādnes. Īrija pieņem un īsteno fiskālo noteikumu, ka visi papildu neplānotie ieņēmumi 2011.–2015. gadā tiks novirzīti budžeta deficīta un parāda samazināšanai. Īrija ievieš fiskālās atbildības likumprojektu, kurā ietverti noteikumi vidējā termiņa budžeta pamatnostādnēm ar daudzgadu saistošiem izdevumu maksimālajiem apjomiem katrā jomā un fiskālie noteikumi, un nodrošina fiskālo jautājumu konsultatīvās padomes neatkarību. To veic, ņemot vērā pārskatītās ekonomikas pārvaldības reformas Savienības līmenī un izmantojot par pamatu jau notiekošās reformas.”
                        
                     
         2. pants
   Šis lēmums ir adresēts Īrijai.
   3. pants
   Šo lēmumu publicē Eiropas Savienības Oficiālajā Vēstnesī.
   
      Briselē, 2011. gada 30. novembrī
      
         
            Padomes vārdā –
         
            priekšsēdētājs
         
         J. VINCENT-ROSTOWSKI
      
   
   
      (1)  OV L 118, 12.5.2010., 1. lpp.
   
      (2)  OV L 30, 4.2.2011., 34. lpp.